open-index/open-wikipedia-markdown huggingface dataset:
Կոտայքի ազատագրումը Զաքարյանների կողմից

**Կոտայքի ազատագրում Զաքարյանների կողմից**, ռազմական բախում հայկական զորքերի և սելջուկ-թյուրքերի միջև, որը տեղի է 1201 թվականին։ Հայ-վրացական միացյալ բանակը 1195 թվականին սկսում է ազատագրել հայոց տիրույթները։ Ռազմական գործողությունները ղեկավարվում էին հայ իշխանների՝ Զաքարյանների կողմից, որոնք վրաց արքունիքում մեծ կշիռ ունեին։ 1195 թվականին Գանձակ և Շամքոր քաղաքների միջև տեղի է ունենում ճակատամարտ, որտեղ հայ-վրացական ուժերը հաղթանակ են տոնում հակառակորդի նկատմամբ, որից հետո ազատագրվում են նաև Արագածոտն, Գեղարքունիք, Շիրակ գավառները։

## Նախապատմություն

Վրացական արքունիքում սկսել էին մեծ դիրք գրավել հայ իշխանները, որոնք սելջուկ-թյուրքերի արշավանքների ժամանակ արտագաղթել էին Վրաստան։ Սարգիս Զաքարյանը առաջինն էր, որը կարևոր պաշտոն ստացավ վրաց արքունիքում՝ ամիրսպասալար, որը վրաց զորքերի գերգույն հրամանատարն էր։ Նրա որդիներից Զաքարեն ժառանցել հոր պաշտոնը, իսկ Իվանեն դարձավ աթաբեկ, որի պարտականությունն էր թագաժառանգների դաստիարակումը։ 1195 թվականին սկսվում է հայ-վրացական ուժերի կողմից Հայաստանի ազատագրումը․ այդ գործողության հրամանատարներն էին Զաքարե և Իվանե Զաքարյանները։

Հայ-վրացական ուժերը կարողանում են Շամքորի ճակատամարտում հաղթանակ տանել Գանձակի ամիրայության նկատմամբ, որի հետո շարժվում են դեպի Արագածոտն, որի կենտրոնը Ամբերդն էր։ Ամբերդի գրավմամբ ամբողջանում է Արագածոտնի ազատագրումը, որից հետո ազատագրվում է նաև Գեղարքունիքը։ Չեզոքացնելով Հայաստանի հարավից և հարավ-արևելքից եկող սպառնալիքները՝ Զաքարյան եղբայրները 1199 թվականին սկսում են Շիրակի ազատագրումը, որի ընթացքում գրավվում է Անին։ Անին գրավելուց հետո՝ 1201 թվականին, Զաքարյանները սկսում են արշավանքը դեպի Կոտայք։

## Արշավանք
Հայ-վրացական ուժերը իրենց առջև նպատակ էին դրել ազատագրել Արարատյան դաշտը, ինչի համար Շիրակի, Գեղարքունիքի և Շամքորի գրավումներով նպաստավոր իրավիճակ էր ստեղծվել, սակայն չկար հենադաշտ այդ գործողությունը իրականացնելու համար։ Հայ-վրացական ուժերի համար դեռևս գլխավոր հենակետ էր Լոռին (Լոռեն), քանի որ Շամքորը և Անին գտնվում էին հեռու, իսկ Ամբերդը բավականին ամուր չէր գործողության սկզբնակետ հանդես գալու համար։ Զաքարյանների անհրաժեշտ էր նոր հենակետ․ Զաքարեն այս իրավիճակի համար լուծում է գտնում՝ առաջարկելով գրավել Կոտայքը, որի կենտրոնը ամուր Բջնի բերդն էր։

Կոտայքի կենտորն Բջնիի գրավումը տեղի ունեցավ 1201 թվականին, որով լուծվեցին մի շարք հարցեր․

*Զաքարյանները հետագայում հնարավորություն էին ստանում ռազմական ակտիվ գործողություններ վարել Վասպուրական-Տուրուբերան-Բարձր Հայք ուղությամբ
*Բջնին Կամսարականների կողմից վերածվել էր ամուր բերդի և իշխում էր շրջակայքի վրա 
*վերացվեց Կոտայքից հակառակորդի հարձակման նախկին վտանգը
*ստեղծվեց Արարատյան դաշտը գրավելու ռազմահենադաշտ։

## Տես նաև

*Զաքարյանների իշխանապետություն
*Շամքորի ճակատամարտ (1195)
*Ամբերդի գրավում (1196)
*Գեղարքունիքի ազատագրումը Զաքարյանների կողմից
*Շիրակի ազատագրումը Զաքարյանների կողմից
*Անիի ազատագրում (1199)
*Արարատյան դաշտի ազատագրումը Զաքարյանների կողմից

## Ծանոթագրություններ

Կատեգորիա:1201
Կատեգորիա:Հայաստանի ազատագրումը Զաքարյանների կողմից
Pompeii (երգ)

**Pompeii** (), բրիտանական ինդի ռոք ոճի Bastille խմբի երգը։ Խմբի դեբյուտային Bad Blood ալբոմի չորրորդ սինգլն է և առաջինը, որ ստացել է շոկային ռոտացիա ռադիոյում և պրոմոընկերությունում։ Երգի թողարկումը կայացել է 2013 թվականի հունվարի 11-ին։ Մեծ Բրիտանիայի UK Singles Chart հիթ-շքերթում երգը հասել է №2 հորիզոնականի, Ավստրալիայի ARIA Charts հիթ-շքերթում՝ №4-ի, իսկ ԱՄՆ-ի Billboard Hot 100-ում՝ №5-ի։

Երգի տեքստը Հռոմեական կայսրության նույնանուն քաղաքի մասին է, որն ավերվել է 79 թվականին Վեզուվ հրաբխի ժայթքումից։ Երգը «Տարվա բրիտանական սինգլ» կատեգորիայով անվանակարգվել է BRIT Awards 2014 մրցանակի։

Audien-ի կողմից ստեղծված ռեմիքսը անվանակարգվել է «Գրեմմի» մրցանակի «ոչ դասական, լավագույն ռեմիքսացված ձայնագրություն» կատեգորիայում, բայց պարտվել է "All of Me" երգին, որի ռեմիքսացումը կատարել էր Tiesto-ն։

## Առևտրական հաջողություն
Երգը բարձրացել է Իռլանդիայի հիթ-շքերթի առաջին հորիզոնականին, իսկ Իտալիայի և Մեծ Բրիտանիայի հիթ-շքերթներում երկրորդ հորիզոնականի։ Սինգլը ռեկորդ է սահմանել (հիմա ռեկորդը պատկանում է Clean Bandit-ին "Rather Be" երգով), Official Streaming Chart հիթ-շքերթում հորիզոնական զբաղեցնելու տևողությամբ, մնալով այնտեղ 7 շաբաթ և զբաղեցրել է երկրորդ հորիզոնականը տարեվերջյան հիթ-շքերթում։ Սինգլը վաճառքը Մեծ Բրիտանիայում կազմել է 895 000 օրինակ։ ԱՄՆ-ի Billboard Hot 100 հիթ-շքերթում երգը 29 շաբաթ զբաղեցրել է հինգերորդ հորիզոնականը, իսկ երգի ընդհանուր վաճառքը կազմել է 3.4 միլիոն օրինակ։ 2013 թվականի հոկտեմբերին Alternative Songs հիթ-շքերթում երգը բարձրացել է առաջին հորիզոնականի։

## Չարթեր

### Շաբաթական չարթեր

### Տարեկան չարթեր

### Տասնամյակի չարթեր

## Հավաստագրումներ

!scope="col" colspan="3"| Streaming
|-

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2012 երգեր
Կատեգորիա:Irish Singles Chart գլխավորած սինգլներ
Կատեգորիա:Երգեր այբբենական կարգով
Կատեգորիա:Երգեր մահվան մասին
Զաստավա Մ77Բ1

**Զաստավա Մ77Բ1,** Կալաշնիկովի ձևափոխված սովետական ավտոմատ, մարտական հրացան։

## Պատմություն
Մ77Բ1-ն արտադրվել է 1977 թվականին՝ Զաստավա Մ70-ից և 7,62×51 մմ տրամափաչի փամփուշտի  մոդիֆիկացիոն ԱԿՄ պատճենից՝ ընդունիչ գործիքով և արևմտյան տեսակի բոցամարիչով։

Հրացանը օգտագործում է վառոդային գազերի հեռացման մեխանիզմը, սառեցումը օդային է, լիցքավորումը տեղի է ունենում շարժական պահեստատուփից. փողը փայտից է։ Մ77 ԱԲ1 տարբերակը ունի ծալովի կոթ։

## Տարբերակներ
**Մ77ps,** 308 /7,62×51 մմ տրամաչափի փամփուշտով  ինքնալիցքավորվող հրացանի տեսակ, որն արտադրվել է ԱՄՆ-ում՝ 2014 և 2015 թվականներին, Century Arms International-ում։ Ներկայիս տարբերակը ունի պոլիմերային կոթ՝ մատների համար անցքը փակող և 10 լիցքավորվող պահեստատուփ։ Ընդունիչը ծանր է, 1.5մմ, RPK տեսակի ուռուցիկ նեցուկ՝ օպտիկական նշանառության սարք ամրացնելու համար։ Փողն ունի միջին կտրվածք, որը քրոմապատ չէ։ Փակաղակը և փակաղակի շրջանակը ողորկ են։ Կարճափող հրացանը փողաբերանի համաչափ նեղացումով է և ակոսված է Մ14-1.0LH։

Մ77ps-ը վաճառվել է մի քանի դիստիբյուտորների կողմից մոտավորապես 550 դոլլարով, և այսօր այս հրացանի հազվադեպ լինելը  զգալիորեն բարձրացրել է նրա գինը։ Հրացանը կարող է ձևափոխվել նախնական վիճակի՝ փոխելով մի քանի դետալ։ Ռեսիվերի հետին մասը  ունի թեք կտրվածք, որն անհրաժեշտ է փայտյա իրերի փոխարինման կամ ձայնահանի ճիշտ տեղադրման օգտագործման համար։

Այս հրացանի հատկությունեերից մեկն էլ այն է, որ այն ունի  երեք ռեժիմով կարգավորվող գազի համակարգ,  որը նրան դարձնում է շատ հուսալի և հարմար՝ խլացուցիչի օգտագործման համար։

## Շահագործող երկրներ
### Օգտագործող երկներ

* 
* 

### Նախկինում օգտագործած երկիր
* 

## Ծանոթագրություններ

## Արտաքին հղումներ
* Страница на официальном сайте компании Застава  

Կատեգորիա:1977 հիմնադրումներ
Սեփական ցանկությամբ

**«Սեփական ցանկությամբ»** (), խորհրդային մուլտիպլիկացիոն ֆիլմ, որ ստեղծվել է «Սոյուզմուլտֆիլմ» ստուդիայում 1986 թվականին։ Մուլտֆիլմի շարունակությունն է 1982 թվականին ստեղծված «Չարաճճիներ» («Бедокуры») մուլտֆիլմը։

## Սյուժե
Խոհարարին բառացիորեն վտարում են ճաշարանից՝ «սեփական ցանկությամբ» պաշտոնական ձևակերպմամբ։ Նա իր հետ տանում է իր ուղեպայուսակը, «Լավագույն խոհարարին» դիպլոմը և իր սիրելի շիկամազ կատվի հետ գնում նոր աշխատանք փնտրելու։ Նրանք տեսնում են, որ հայտարարությունների տախտակին փակցված թղթին գրված է, որ «Նեպտուն» նավին պետք է կոկ։ Խոհարարն ու կատուն ուրախանում են և վազում դեպի նավը։ Միչմանն ընդունում է խոհարարին, բայց կատվին վռնդում է։ Հնարամիտ կատուն, չցանկանալով բաժանվել իր ընկեր խոհարարից, փորձում է ամեն գնով հայտնվել նավում՝ հաղթահարելով միչմանի ստեղծած խոչընդոտները։ Նրան օգնում են խոհարարն ու մկնիկը։ Արդյունքում քիչ է մնում, որ նրանք բոլորը խորտակվեին նավի հետ միասին։ Սակայն նրանք փրկվում են, որովհետև օգնում են մեկը մյուսին։

## Ստեղծողներ

## Փաստեր
* Մուլտֆիլմում չի արտասանվում ոչ մի բառ։

## Տես նաև
* Թոմն ու Ջերին

## Ծանոթագրություններ

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1986 մուլտֆիլմեր
Կատեգորիա:Մուլտֆիլմեր կատուների մասին
Թագուհի Ատամի խոզանակ

«**Թագուհի Ատամի խոզանակ**» (), խորհրդային նկարված մուլտիպլիկացիոն ֆիլմ երեխաների համար։ Մուլտֆիլմն ստեղծել է ռեժիսոր Նիկոլայ Ֆեոդորովը 1962 թվականին Սոֆյա Մոգիլևսկայայի համանուն հեքիաթի հիման վրա։

## Սյուժե
Պատմողի ձայնն ասում է, որ փոքրիկ փնթի աղջիկը լվանում է ձեռքերը։ Օճառից առաջանում է պղպջակ, որը մեծանում է ու տանում նրան, սակայն շուտով պայթում է ծիծաղից։ Փնթի աղջիկը հայտնվում է թագուհի Ատամի խոզանակի երկրում։ Տուն վերադառնալու համար աղջիկը պետք է անցնի մի քանի փորձություն, սովորի կարգապահություն և հիգիենայի կանոնները։

## Ստեղծողներ

## Դերերը հնչյունավորել են
* Նիկոլայ Լիտվինով – *հեղինակի խոսք*
* Գալինա Նովոժիլովա – *աղջիկ*
*  Վյաչեսլավ Նեվիննի – *օճառի պղպջակ*
* Գեորգի Վիցին – *Օճառ պապիկ*
* Ելենա Պոնսովա – *մորաքույր Ճիլոպ*
* Մարիա Բաբանովա – *թագուհի Ատամի խոզանակ*

## Վերաթողարկում
Մուլտֆիլմը թողարկվել է PAL համակարգով տեսաերիզներով մուլտֆիլմերի տարբեր հավաքածուներում՝ «Լավագույն խորհրդային մուլտֆիլմեր», Studio PRO Video, 1990-ական թվականների կեսերի թողարկում, «Սոյուզմուլտֆիլմ, մուլտֆիլմերի հավաքածու», «Союз», 1995։

2000-ական թվականներին մուլտֆիլմը վերաթողարկվել է VHS-ով, VCD սկավառակներով և DVD-ով։

«Հեքիաթներ մանուկների համար» (), «Союз», 2003, մուլտֆիլմերի հավաքածու։

«Սիրելի մուլտֆիլմերի ոսկե հավաքածու № 7» (), DVD, 2003 թվական։

## Ծանոթագրություններ

## Գրականություն
* 

Կատեգորիա:1962 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ասկոսպոր

մինի|Ասկ որոնք պարունակում են ասկոսպորներ
**Ասկոսպոր**, դա սպորի տեսակ է ասկասպորը ձևավորվում է պայուսակում։ Այս տեսակի սպորներներին բնորոշ է ասկոմիցետներ բաժինը։

Պայուսակի վրա հիմնականում առաջանում է 8 ասկոսպոր, սակայն կան որոշ տեսակներ որոնց մոտ ասկոսպորների թիվը կարող է լինել ավելի (4-ից մինչև 128)։ Այս 8 պայուսակները ձևավորվում են պայուսակասպորներում և նրանք ենթարկվում են սկզբնական շրջանում մեյոզ բաժանման իսկ հետագայում միտոզ բաժանման։ Մեյոզը դառնում է հիմնական աղբյուրը առաջանում է դիպլոիդ զիգոտ որը պարունակում է 4 հապլոիդ բջիջներ, զիգոտի քրոմոսոմների երկու հավաքածուների ԴՆԹ ի մեյոզից առաջ կրկնապատկվում է քրոմոսոմը դառնում է երկբևեռ, բջիջը որը  պարունակում է երկքրոմատիդային քրոմոսոմների երկու հավաքածու բաժանվում է երկու փուլով առաջացնելով չորս նոր բջիջներ։ Դրանցից յուրաքանչյուրը ունի միաքրոմատիդային քրոմոսոմների միատարր (հապլոիդային) հավաքածու։ Այդ գորժընթացից հետո չորս նոր բջիջներից յուրաքանչյուրը նորից կրկնապատկում է ԴՆԹ ն և բաժանվում միտոզով։ Արդյունքում ձևավորվում է չորս զույգ սպորներով ասկ։ Բազմաթիվ ասկոմիցետների մոտ ասկոսպորներն ասկում տեղակայված են գծային, ինչը հեշտացնում է մեյոզի արդյունքների գենետիկական վերլուծությունը։

## Ծանոթագրություններ

Կատեգորիա:Ասկոմիցետներ
Կատեգորիա:Սնկերի մորֆոլոգիա
Զաքարիա Ֆրանկել

**Զաքարիա Ֆրանկել** (, ), գերմանացի գիտնական, բոհեմյան հեբրաիստ, հուդայականության չափավոր բարեփոխիչ։

## Կենսագրություն
Նա Դրեզդենում և Լայպցիգում գլխավոր ռաբբին էր։ Այս պաշտոնում նա հասավ հրեական պաշտամունքի ազատության ճանաչմանը։

1851 թվականին նա հիմնադրել է Monatschrift für Geschichte und Wissenschaft der Judenthums ամսագիրը։

1854 թվականից նա Բրեսլաույում գտնով Հրեական աստվածաբանական ճեմարանի տնօրենն էր։

Նա խզեց կապերը ռեֆորմիստական թևի հետ՝ չհամաձայնելով այն կարծիքի հետ, որ եբրայերենը այլևս աղոթքի լեզու չէ։ Նա առաջիններից մեկն էր, ով պնդում էր, որ պատմությունը այլ ոչ թե կրոնը, ստեղծեց հրեաներին որպես եզակի ժողովուրդ, և որ նրանք պետք է այդպես մնան։

Նրան ենթարկվել է հարձակման արմատական բարեփոխիչների կողմից՝ Թալմուդին ստանձնած պարտավորությունների համար։

Մի շարք աշխատությունների հեղինակ է, այդ թվում.

* «Die Eidesleistung der Juden» (Լեյցպիգ, 2 հրատարակչություն, 1847 թվական),
* «Vors t udien zur Septuaginta» (Լեյցպիգ, 1841 թվական),
* «Der gerichtliche Beweis nach mosaisch-talmudischen Recht» (Բեռլին,  1846 թվական),
* «Ueber den Einfluss der pal ä stinensichen Exegese auf die alexandrinische Hermeneutik» (Բրեսլաու, 1851 թվական),
* «Ueber pal ästinensische und alexandrinische Sch riftforschung» (Բրեսլաու, 1854 թվական),
* «Grundlinien des mosaisch-talmudischen Eherechts» (Բրեսլաու, 1859 թվական),
* «Entwurf einer Geschichte der Litteratur des nachtalmudischen Responsen» (Բրեսլաու, 1865 թվական).

## Ծանոթագրություններ

## Գրականություն
* ''Бранн М.'' «Die Familie Frankel».

## Արտաքին հղումներ

Կատեգորիա:Ռաբբի
Կատեգորիա:Գերմանացի աստվածաբաններ
Կատեգորիա:Գերմանացի գիտնականներ
Կատեգորիա:Գերմանացի պատմաբաններ
Մաքսավորի միջազգային օր

**Մաքսավորի միջազգային օր**, համաշխարհային մասնագիտական տոն, որը նվիրված է մոլորակի մաքսային ծառայությունների բոլոր աշխատողներին։ Նշվում է ամեն տարի` հունվարի 26-ին։

## Պատմություն և տոնակատարություն
Պատահական չէ, որ «Մաքսավորի միջազգային օրը» նշվում է հենց հունվարի 26-ին։ Հենց այդ օրը՝ 1953 թվականի հունվարի 26-ին, Բելգիայի մայրաքաղաք Բրյուսելում իր աշխատանքն է սկսել մաքսային համագործակցության խորհրդի առաջին նստաշրջանը։ Ըստ էության` այդ օրը կարելի է համարել «Համաշխարհային մաքսային կազմակերպության» ծննդյան օր։ Այդ ժամանակ կազմակերպությունում ընդգրկված էր 17 երկիր, այժմ անդամների քանակն աճել է ավելի քան տասը անգամ։

Աշխարհում առաջին անգամ «Մաքսավորի միջազգային օրը» տոնել են 1983 թվականին՝ 30-րդ հոբելյանի ժամանակ։

Ամեն տարի` «Մաքսայինի միջազգային օրը», Ռուսաստանի Դաշնության դաշնային մաքսային ծառայությունում (Ռուսաստանի ԴՄԾ) ամփոփում են տարվա արդյունքները, մաքսավորներին շնորհում պարգևներ, պատվոգրեր, շնորհակալագրեր և դրամական հոնորարներ։

Բացի «Մաքսավորի միջազգային օրվանից» ռուսներն ունեն նաև այլ ազգային մասնագիտական տոն` «Ռուսաստանի Դաշնության մաքսավորի օր», որը նշվում է ամեն տարվա հոկտեմբերի 25-ին (տոնը նվիրված է 1653 թվականի «Միասնական մաքսային կանոնադրության» ի հայտ գալուն)։

## Ծանոթագրություններ

Կատեգորիա:Հունվարի 26
Կատեգորիա:Մաքսային իրավունք
Կատեգորիա:Միջազգային օրեր
Emotional Roadshow World Tour

**Emotional Roadshow World Tour** (ոճավորված՝ **EMØTIØNAL RØADSHØW WØRLD TØUR**), ամերիկյան Twenty One Pilots ռոք խմբի հինգերորդ շրջագայությունը։

## Սեթ լիստ
# Heavydirtysoul (Fairly Local-ի ինտրո)
# Migraine
# Hometown
# Message Man / Polarize
#Heathens
#House of Gold / We Don't Believe What's on TV
#Can't Help Falling in Love (Էլվիս Փրեսլիի քավեր)
# Screen / The Judge
# Lane Boy
# Ode to Sleep
# Addict With a Pen
#Cancer (My Chemical Romance-ի քավեր)
#Holding on to You
# Tubthumping (Chumbawamba-ի քավեր)
# No Diggity (Blackstreet-ի քավեր)
# Where Is the Love? (The Black Eyed Peas-ի քավեր)
# Jump Around (House of Pain-ի քավեր)
#Ride
#Stressed Out
# Guns for Hands
# Tear in My Heart
#Car Radio

# Goner
# Trees

## Համերգներ

## Տես նաև
* The Bandito Tour

## Նշումներ

## Ծանոթագրություններ

Կատեգորիա:Twenty One Pilots խմբի համերգային շրջագայություններ
Կատեգորիա:Համերգային շրջագայություններ
Ջիմմի Աբեգ

**Ջիմմի Աբեգ** (, , հայտնի է որպես **Ջիմմի Էյ**), ամերիկացի կիթառահար, երգահան, ռեժիսոր, լուսանկարիչ և արտիստ։ Բնակվում է Նեշվիլում։

1990-ական թվականներին Սթիվ Գրիֆիթի հետ ստեղծել են Vector խումբը։ Հետո սկսել է կիթառ նվագել որպես սոլո-երաժիշտ, իսկ ավելի ուշ միացել է Ռիչ Մուլլինի A Ragamuffin Band խմբին։ Ստեղծել է մի շարք ալբոմների շապիկներ։ Նաև ավարտել է Վանդերբիլտի մանկական հիվանդանոցի հատակագիծը։

Աբեգը տառապում է մակուլոդեգեներացիայով, բայց շարունակում է նկարել։

## Սկավառակագրություն
;Vector-ի հետ
* 1983 *Mannequin Virtue*
* 1985 *Please Stand By*
* 1989 *Simple Experience*
* 1995 *Temptation*

;Սոլո
* 1991 *Entertaining Angels*
* 1994 *Secrets*

;Չարլի Փիքոքի հետ
* 1984 *Lie Down in the Grass*
* 1987 *West Coast Diaries: Vol. 1*
* 1988 *West Coast Diaries: Vol. 2*
* 1989 *West Coast Diaries: Vol. 3*
* 1990 *Secret of Time*
* 1991 *Love Life*

;Rich Mullins և A Ragamuffin Band խմբերի կազմում
* 1993 *[[A Liturgy, a Legacy & a Ragamuffin Band]]*
* 1995 *[[Brother's Keeper (ալբոմ, Ռիչ Մուլինս)|Brother's Keeper]]*
* 1996 *[[Songs (ալբոմ, Ռիչ Մուլինս)|Songs]]*
* 1998 *[[The Jesus Record]]*
* 2000 *Prayers of a Ragamuffin* (A Ragamuffin Band only)

;Որպես աշխատակից
* 1998 *Demonstrations of Love*
* 1999 *When Worlds Collide: A Tribute to Daniel Amos* (Դանիել Ամոսի հետ)
* 2002 *Making God Smile: An Artists' Tribute to the Songs of Beach Boy Brian Wilson* (Բրայան Ուիլսոնի հետ)

;Steve Taylor & The Perfect Foil խմբի կազմում
* 2014 *[[Goliath (ալբոմ, Սթիվ Թեյլոր)|Goliath]]*
* 2016 *[[Wow to the Deadness]]* (EP; as Steve Taylor & the Danielson Foil)

## Գրականություն
* 

## Ծանոթագրություններ

## Արտաքին հղումներ
* 

Կատեգորիա:Ամերիկացի արտիստներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի լուսանկարիչներ
Կատեգորիա:Ամերիկացի կիթառահարներ
Կատեգորիա:Ամերիկացի ռեժիսորներ
Կատեգորիա:Բեմական կեղծանուններ
Դուոդենիտ

**Դուոդենիտ**, տասներկումատնյա աղիքի բորբոքումն է։ Կարող է լինել սուր և քրոնիկական։

## Ախտանիշներ
Դուոդենիտի ախտանիշներն են՝
* Որովայնային ցավ
* Փսխում
* Սրտխառնոց
* Դիսկոմֆորտի զգացում ստամոքսի շրջանում

## Պատճառներ
Դուոդենիտի պատճառներն են՝

* Հելիկոբակտեր պիլորի վարակ
* Ցելիակիա
* Բակտերիալ վարակ
* Վիրուսային վարակ
* Ոչ ստերոիդային հակաբորբոքային դեղամիջոցներ
* Աուտոիմուն հիվանդություններ (օրինակ՝ Կրոնի հիվանդություն)
* Դուոդենալ լիմֆոցիտոզ
* Իդիոպաթիկ

## Ախտորոշում
Ախտորոշումը հիմնականում կատարվում է էնդոսկոպիկ հետազոտության ժամանակ վերցված բիոպսիայի հյուսվածաբանական հետազոտության հիման վրա։ Նաև շատ կարևոր է ուշադրություն դարձնել ախտանիշներին և ուղեկցող հիվանդություններին։

## Բուժում
Բուժումն ուղղված է բորբոքման և ինֆեկցիայի վերացմանը։ Հելիկոբակտեր պիլորիով հարուցված վարակը սովորաբար բուժվում է հակաբիոտիկներով։

## Ծանոթագրություններ

## Արտաքին հղումներ

Կատեգորիա:Աղեստամոքսային ուղու հիվանդություններ
Կատեգորիա:Աղեստամոքսային տրակտի հիվանդություններ
Tinder

**Tinder** (), հայտնի մասամբ վճարովի հավելված Անդրոիդ և Apple iOS բջջային հարթակների համար, որը նախատեսված է ռոմանտիկ ծանոթությունների համար նախապես տրված պարամետրերով և գեոլոկացիայի հաշվառմամբ։ Թինդերը աշխատում է միայն Ֆեյսբուք սոցիալական ցանցի կայքէջերի հետ։ Կառավարվում է հյուսիսամերիկյան Grindr կորպորացիայի՝ IAC-ի դուստր ընկերության կողմից։

Ծրագիրը Grindr ավելի վաղ հավելվածի ադապտացիան է, որը ծառայել է գետերոսեքսուալ կողմնորոշումից տարբերվող մարդկանց ծանոթությունների համար։

Հավելվածը մեծ մասամբ հայտնի է երկարատև հարաբերությունների համար, հատկապես կանանց մոտ; սակայն օգտատերերի մի մասի կողմից օգտագործվում է, այդ թվում նաև «կարճատև հարաբերությունների» և առանց պարտավորությունների սեքսի համար։

Հավելվածում հիմնական գործողությունները «սվայպներն» են (մատով հորիզոնական ուղղությամբ անկացնելը)․ օգտատերին ցուցադրում են թեքնածուների լուսանկարներ և կարճ կենսագրություններ (անուն և տարիք), և օգտատերը կարող է անկացնել դեպի աջ, եթե համընկնումը հաջող է (մի շարք օգտատերեր չեն օգտագործում երբեք «սվայպ դեպի ձախ»)։ Եթե երկու օգտատերեր նշել են իրար որպես հաջող համընկնում, ապա նրանք կարող են չատ սկսել և պայմանավորվել հանդիպման համար։

## Պատմություն
Հավելվածը ստեղծվել է Hatch Labs ստուդիայի կողմից 2012 թվականի սեպտեմբերին։

2014 թվականի հունվարին կայքէջերի գնահատականների քանակը կազմել է մոտ 450 միլիոն, իսկ օգտատերերի քանակի աճը՝ 15% մեկ շաբաթվա ընթացքում։

Հավելվածը հայտնի էր մարզիկների և Օլիմպիական գյուղի բնակիչների մոտ 2014 թվականին Սոչիուում կայացած ձմեռային օլիմպիական խաղերի ժամանակ։

2015 թվականի մարտին սկսվել է օգտատերերի բազայի ստիպողաբար մոնետիզացիան․ հայտնվել են լրացուցիչ վճարովի ֆունկցիաներ և անվճար լայքերի քանակի սահմանափակումներ։ Վճարովի ծառայությունները պետք են ծավալների և հնարավորությունների լայնեցման համար։ Հավելվածը նպատակադրված է միլլենիալների համար։

Նոյեմբերից Tinder-ը ձևավորում է գաղտնի Էլո վարկանշում բարելաված ալգորիթմերով, որոնք համընկնումներ են փնտրում մակարդակով իրար նման օգտատերերի մեջ։

2016 թվականի կեսի դրությամբ հավելվածը առաջին հորիզոնականներին է գտնվում AppStore-ում ավելի քան 30 երկրներում։ ԱՄՆ-ում հավելվածը բեռնել են ավելի քան 40 միլիոն անգամ։

2018 թվականի աշնանը հավելվածի ստեղծողները անհնար են դարձրել դրա օգտագործումը առանց հեռախոսահամարի կապմանը։ Շատ օգտատերեր լքել են Tinder-ը։

Շատ ԶԼՄ մեղադրում են Tinder և Grindr հավելվածներին սեռական ճանապարհով փոխանցվող վարակների աճման մեջ։ Tinder կորպորացիան իրավաբանական քայլեր է ձեռնարկում առանց ապացույց մեղադրանքների կանխման համար, որոնք հրապարակվում են տարբեր ոչ կոմերցիոն կազմակերպությունների կողմից սեփական համբավի պաշտպանության համար։

2020 թվականի հունվարի 20-ին Tinder-ը հայտարարել է «տագնապային կոճակի» ֆունկցիայի մասին  ալգորիթմների հիման վրա։

## Հաջողության պատճառներ
Տնտեսագետները բացատրում են ընկերության փայլուն հաջողությունը դրանով, որ այն հայտնի էր պիոներների շրջանում։

## Ծանոթագրություններ

## Գրականություն
* 

## Արտաքին հղումներ
*Պատահական սեքսից մինչև լուրջ հարաբերություններ․ ո՞ւմ կհանդիպեք հայկական Թինդերում
* 

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Կայքեր այբբենական կարգով
Կատեգորիա:Համացանց
Կատեգորիա:Սոցիալական ցանցեր
Ներքին առևտուր

**Ներքին առևտուր**, տարբերվում է միջազգային առևտրից, հայրենական ապրանքների փողանակումն է երկրի սահմանների ներսում։ կարող է ստորաբաանվել 2 կատեգորիայի՝ մեծածախի և մանրածախի։ Մեծածախ առևտուրն այն է, որ գնում են մեծ քանակությամբ ապրանքներ արտադրողներից կամ դիլերներից, և վաճառում դրանք ավելի փոքր քանակությամբ մանրածախ վաճառք իրականացնողներին, կամ նույնիսկ սպառողներին։ Մեծածախ առևտուրը ստանձնում են մեխածախ  վաճառականները կամ մեծածախ հանձնաժողովի գործակալները։

Մանրածախ առևտուր իրականացվում է փոքր քանակի ապրանքների իրացումը սպառողների կողմից։ Այս տեսակի առրտուրն իրականացվում է մանրածախ վաճառողների կողմից։ Գործնականում, սակայն, արտադրողները և մեծածախ վաճառողները նաև ապրանքների մանրածախ բաշխում իրականացնում են առանց միջնորդ մանրածախ առևտրի, որով  ավելի մեծ շահույթ են ստանում։

## Կարևորություն և դեր
Ներքին առևտրի կարևորությունն այն է, որ այն հեշտացնում է ապրանքների փոխանակումը երկրի ներսում։ Այս միջոցով համոզվում ենք, որ արտադրության գործոնները հասնում են ճիշտ հասցեի, որպեսզի երկրի տնտեսությունը կարողանա աճել։Թույլատրելով՝ տարբեր տեսակի ապրանքների և ծառայությունների, երկրի տարբեր մասեր հասնելը բարելավում է բնակիչների կենսամակարդակը, ինչպես նաև երկրի զբաղվածության մակարդակը։Եվ դա օգնում է արդյունաբերության աճին`ապահովելով հումքի առկայությունը։

Օտարերկրացի վաճառականները համաձայնության են գալիս տեղացի վաճառականների հետ, քանի որ դժվար է անմիջապես ձեռք բերել պահանջվող ապրանքնեռը այլ երկրից։

Պատկեր:Ներքին առևտուր.png

Մեծածախ առևտուր

Մեծածախ առևտուրը շատ կարևոր դեր է խաղում ներքին առևտրի զարգացման գործում։ Կարելի է նույնիսկ ասել, որ այն ներքին առրտրի ողնաշարն է։ Մեծածախ վաճառքը անմիջական կապի մեջ է արտադրողների հետ, բայց անուղղակի կապի մեջ՝ սպառողների։ Մեծածախ վաճառքը հիմնականում զբաղվում է արդյունաբերության մեկ տեսակով. օրինակ՝ մեքենաշինություն, տեքստիլ, գրենական պիտույքներ։ Նրան ունեն իրենց սեփական փահեստները, այսպիսով արտադրողները չեն մտահոգվում տարածքի համար։  Նրանք, սովորաբար, կատարում են կանխիկ վճարումներ մանրածախ առևտրից, երբեմն նաև սպառողներից, կանխիկ գործարքները ձեռնտու են արտադրողների համար։ Նրանք մանրածախ վաճառողներին վաճառում են փոքր քանակությամբ, որը ազատում է վաճառողներին հավելյալ տարածք ունենալու խնդրից։Դրանք երբեմն մանրածախ առևտրին թույլ են տալիս  վարկեր ստանալ։

## Մանրածախ առևտուր
Մանրածախ վաճառողը հիմնականում ապրանքի վերջնական վաճառողն է։Մանրածախ վաճառք իրականացնողները մասամբ պարռադիր չէ որ լինեն եկ արդյունաբերությունից. նրանք կարող են միաժամանակ վաճառել տարատեսակ ապրանքներ։ Այն հիմնականում ձեռք է բերվում ապառիկ կամ կանխիկ։Մեծածախ վաճառողների համեմատ վաճառքը կատարվում է փոքր քանակությամբ։

## Աղբյուրներ
* https://books.google.com/books?id=BVP3IDXXdy8C&pg=PA5&dq=what+is+domestic+trade&hl=en&ei=rs54Tur6BYvirAeloen-Cg&sa=X&oi=book_result&ct=result&resnum=4&sqi=2&ved=0CEIQ6AEwAw#v=onepage&q=what%20is%20domestic%20trade&f=false Difference between international and domestic trade
* 
* http://www.bejacustomsbroker.com/blog/international-trade-vs-domestic-trade-–-differences-statistics-potential-risk-factors  International Trade vs. Domestic Trade – Differences, Statistics & Potential Risk Factors
Վաղ հղիության արյունահոսություն

**Վաղ հղիության արյունահոսություն**, արյունահոսություն, որն ի հայտ է գալիս մինչև 24 շաբաթական հղիության գեստացիոն հասակը։ Բարդությունները ներառում են հիպովոլեմիա։ Սրա հետ կարող են առնչվել նրանք, ում մոտ ուղել է ուշագնացություն, հևոց կամ ցավ ուսագոտում։

Ընդհանուր պատճառներ կարող են հանդիսանալ արտաարգանդային հղիությունը և վիժումը։ Վիժում կարող է լինել մինչև 12 շաբաթական գեստացիոն հասակը։ Այլ պատճառներ կարող են լինել իմպլանտացիոն արյունահոսությունը, գեստացիոն տրոֆոբլաստիկ հիվանդությունը, պոլիպը և արգանդի վզիկի քացկեղը։ Թեստերը, որոնց միջոցով հայտնաբերվում են հիմնական պատճառները, սովորաբար ներառում են հեշտոցային, ուլտրաձայնային և մարդու խորիոնային գոնադոտրոպին հետազոտություններ։

Բուժումը կախված է հիմնական պատճառից։ Եթե արգանդի պարանոցի խոռոչում տեսանելի է հյուսվածք, ապա այն պետք է հեռացվի։ Այն հղիները, որոնց հղիությունը անցնում է արգանդում, լսելի է պտղի սրտի հնչյունները, նրանց հղիությունն ավելի ապահով է։ Rho(D) իմունոգլոբուլին սովորաբար խորհուրդ է տրվում նրանց, որոնց ռեզուս գործոնը բացասական է։ Երբեմն պահանջվում է վիրահատություն։

Կանանց մոտ 30%-ը հղիության առաջին եռամսյակում ունենում են արյունահոսություն (0-12 շաբաթ գեստացիոն հասակից)։ Երկրորդ եռամսյակում (12-24 շաբաթ գեստացիոն հասակ) արյունահոսությունն ավելի քիչ է։ Կանանց մոտ 15%-ը, ովքեր գիտակցում են, որ հղի են՝ վիժում են։ Արտաարգանդային հղիությունը տեղի է ունենում 2%-ից ավելի քիչ դեպքերում։

## Պատճառներ
Առաջին եռամսյակի հղիության արյունահոսության պատճառներ կարող են լինել

* Աբորտ (ինքնաբուխ), նաև կոչվում է վիժում։ Ուսումնասիրություններից մեկի արդյունքում պարզվել է, որ հղիության առաջին եռամսյակի ընթացքում վիժման վտանգը կազմել է 9%, իսկ քիչ արյունահոսության՝ 12%։ Հղիության առաջին եռամսյակում առանց արյունահոսության դեպքերը կազմել են 12%։ Սակայն գնահատվել է, որ առաջին եռամսյակում վիժման ռիսկը կազմում է 24%։
* Գեստացիոն տրոֆոբլաստիկ հիվանդություն
* Արտաարգանդային հղիություն, երբ հղիությունը արգանդից դուրս է, որը սովորաբար լինում է արգանդափողերում, ինչը կարող է հանգեցնել ներքին արյունահոսության, որը կարող է լինել մահացու, եթե չկանխվի։ Եթե լինում է ուժեղ արյունահոսություն, ապա ուլտրաձայնային հետազոտությունն օգնում է ախտորոշել հղիության տեղակայման վայրը (ներարգանդային հղիության տեսանելի բացակայություն), ախտորոշվել է, որ դրանց մոտ 6%-ի մոտ արտաարգանդային հղիություն է։
* Իմպլանտացիոն արյունահոսություն
* Խորիոն հեմատոմա
* Միզասեռական համակարգի պատճառով
* Հեշտոցային արյունահոսություն
* Արգանդի վզիկի արյունահոսություն

Հղիության վաղ արյունահոսության այլ պատճառներ կարող են լինել

* Սեռական հարաբերությունից հետո արյունահոսություն, երբ հեշտոցային արյունահոսություն կարող է լինել սեռական հարաբերությունից հետո, որը հղիության ժամանակ կարող է նորմալ լինել
* Յաթրոգենիկ արյունահոսություն, որի պատճառ կարող է լինել բժշկական միջամտությունը, ինչպիսիք են սեռական ստերոիդները, հակակոագուլանտները կամ ներարգանդային հակաբեղմնավորիչ սարքերը
* վարակներ

## Ծանոթագրություններ

Կատեգորիա:Հղիություն
Էնդոկարդ

thumb|Պատկերը ցույց է տալիս սրտի պատի շերտերը, որոնց կազմում է նաև ամենախորը շերտը՝ էնդոկարդը
**Էնդոկարդ**, սրտի պատի ներքին շերտն է, որը պատում է սրտի խոռոչները։ Էնդոկարդի բջիջները կենսաբանորեն և սաղմնայնորեն նման են արյունատար անոթների ներքին շերտին՝ էնդոթելին։ Էնդոկարդը նաև ապահովում է փականների և սրտի խոռոչների պաշտպանությունը։

Էնդոկարդից ավելի մակերեսայնորեն տեղակայված է միոկարդը՝ սրտի մկանային շերտը, որը պատասխանատու է սրտի կծկման համար։ Սրտի արտաքին շերտը կոչվում է էպիկարդ, իսկ ամբողջ սիրտը շրջապատված է ֆիբրոզ պարկով՝ պերիկարդով, որի մեջ կա քիչ քանակի հեղուկ։

## Գործառույթ
Էնդոկարդը հիմնականում կազմված է էնդոթելային բջիջներից, կարգավորում է միոկարդի գործառույթները։ Այդ կարգավորումը կատարվում է սրտի կծկողականությունը ապահովող համակարգից զատ։ Բացի այդ, միոկարդի մազանոթների էնդոթելը նույնպես ունի կարգավորիչ դեր։ Այսպիսով սրտային էնդոթելը (էնդոկարդը և անոթների էնդոթելը), կարգավորում է սրտի զարգացումը ինչպես սաղմի մոտ, այնպես էլ հասուն մարդու մոտ, օրինակ՝ հիպերտրոիֆիայի ժամանակ։ Դրանից բացի, սրտամկանի բջիջների էլեկտրոֆիզիոլոգիական միջավայրը և կծկողականությունը նույնպես կարգավորվում են սրտային էնդոթելի կողմից։

Էնդոկարդը նաև որոշակիորեն կատարում է արյունա-սրտային պատնեշի դեր, այդպիսով կարգավորել սրտամկանի բջիջների իոնային միջավայրը։

## Կլինիկական նշանակություն
Սրտամկանի ինֆարկտի ժամանակ միոկարդի իշեմիան կարող է հասնել մինչև էնդոկարդ, այդպիսով առաջացնելով տրանսմուրալ ինֆարկտ։ Ավելի քիչ տարածուն ինֆարկտները սովորաբար սուբէնդոկարդիալ են և չեն ախտահարում էպիկարդը։ Սուր սկզբի դեպքում սուբէնդոկարդիալ ինֆարկտները ավելի վտանգավոր են, քան տրանսմուրալ ինֆարկտները, քանզի դրանք առաջացնում են մահացած հյուսվածք, որը շրջապատված է վնասված միոցիտներով։ Այդ վնասված հատվածը կուղարկի ազդակներ ավելի դանդաղ, ինչը կարող է բերել առիթմիաների զարգացման։ Վնասված հատվածը կարող է մեծանալ և սպառնալ կյանքին։ Քրոնիկ ընթացքի դեպքում տրանսմուրալ ինֆարկտները ավելի վտանգավոր են, քանզի ժամանակի ընթացքում առաջացող սպիական հյուսվածքը բերում է սիստոլիկ ֆունկցիայի խանգարման, խանգարված դիաստոլիկ թուլացման և թափածակման, թրոմբների առաջացման բարձր ռիսկի։

Ապաբևեռացման ընթացքում ազդակը հաղորդվում է էնդոկարդից դեպի էպիկարդ, իսկ վերաբևեռացման ժամանակ ազդակը շարժվում է էպիկարդից դեպի էնդոկարդ։ Ինֆեկցիոն էնդոկարդիտի ժամանակ էնդոկարդը ախտահարվում է բակտերիաների կողմից։

## Տես նաև
* Սիրտ
* Միոկարդ
* Պերիկարդ

## Ծանոթագրություններ

## Արտաքին հղումներ

Կատեգորիա:Սիրտ-անոթային համակարգ
Հանրապետության օր (Հնդկաստան)

**Հանրապետության օր** (, ), Հնդկաստանի ազգային տոն, որը մատնանշում է Հնդկաստանի սահմանադրության ընդունումը և 1950 թվականի հունվարի 26-ին երկրի բրիտանական դոմինիոնի կարգավիճակից հանրապետություն անցումը։

Սահմանադրությունը ընդունվել է Հնդկաստանի սահմանադիր ժողովի կողմից 1949 թվականի հունվարի 26-ին, բայց ուժի մեջ է մտել 1950 թվականի հունվարի 26-ին։ Հունվարի 26-ն ընտրվել է այն պատճառով, որ այդ օրը 1930 թվականին Հնդկական ազգային կոնգրեսի կողմից հռչակվել է Հնդկաստանի անկախության դաշնագիրը։

Սա Հնդկաստանի ազգային երեք տոներից մեկն է, մյուս երկուսն Անկախության օրն է (Հնդկաստանի անկախության օր) և Գանդի Ջայանտին (Գանդիի ծննդյան օր)։

## Պատկերասրահ

Պատկեր:Rashtrapati Bhavan and adjacent buildings, illuminated for the Republic Day.jpg|alt=Կառույցներ, որոնք լուսավորվելեն 2008 թվականի Հանրապետության օրվա ժամանակ։|Կառույցներ, որոնք լուսավորվել են 2008 թվականի Հանրապետության օրվա ժամանակ։
Պատկեր:SKAT.jpg|Սուրյա Կիրանի պիլոտաժային թիմ։
Պատկեր:BSF-Republic day.jpeg|Հանրապետության օրվա սահմանային անվտանգության անձնական կազմ։


## Ծանոթագրություններ

## Արտաքին հղումներ
* Indian Independence Act 1947

Կատեգորիա:Ազգային օրեր
Կատեգորիա:Հնդկական անկախության շարժում
Կատեգորիա:Հնդկաստանի հիշատակի օրեր
Կատեգորիա:Հնդկաստանի մշակույթ
Կատեգորիա:Հնդկաստանի պատմություն
Կատեգորիա:Հնդկաստանի տոներ
Կատեգորիա:Հունվարի 26
Երկրների ցանկ ըստ գնաճի մակարդակի

Սա երկրների և քաղաքների ինֆլիացիայի մակարդակների ցուցակն է  հիմնված  Կենտրոնակն հետախուզական վարչության կողմից հրապարակված տարեկան զեկույցից, որը ցույց է տալիս սպառողական գների տոկոսային փոփոխությունը մեկ տարվա ընթացքում։



## 5 տարվա ինֆլյացիայի մակարդակի միտումները ըստ երկրների
Երկրները դասակարգված են ըստ իրենց երկրների 2017 թվականի ինֆլյացիայի մակարդակի։ Աղբյուրը հանդիսանում է Համաշխարհային բանկը և Արժույթի միջազգային հիմնադրամը

## Ծանոթագրություններ

Կատեգորիա:Տնտեսագիտություն
Կատեգորիա:Գնաճ
Արգինին

**Արգինին** (2-ամինո-5 գուանիդինպենտանային թթու), ալիցիկլիկ հիմնական ալֆա ամինաթթու։ Օպտիկապես ակտիվ է, գոյություն ունի Լ և Դ իզոմերների տեսքով։ Լ արգինինը մտնում է պեպտիդների և սպիտակուցների մեջ, հատկապես բարձր է արգինինի պարունակությունը սպիտակուցների մեջ՝ կիստոնների և պրոմատինների, հասնում է մինչև 85 %։ Նոր հետազոտությունները թույլ են տալիս ենթադրել, որ արգինինի չափից շատ ընդունման արդյունքում։ ուղեղը պաշտպանող իմունային բջիջներում առաջացնում է Ալցհայմերի հիվանդություն։

## Քիմիական հատկություններ
Արգինինը հանդիսանում է հիմնական ամինաթթուն, որն ունի հիմնականում երկու կենտրոն։ α վիճակում ամինախումբ է, իսկ δ-դիրքում՝ գուանիդին։ Գուանիդային խումբը՝ ռեզոնանսային պրոտոնավորման լիցքավորման շնորհիվ ուժեղ հիմք է հանդիսանում, գտնվում է պրոտոնացված կատիոնային վիճակում pH < 10 դեպքում և կարող է ձևավորել բազմաթիվ ջրածնական կապեր։ Թուլացնող և չեզոք լուծույթներում ձևավորում է ցվիտտեր-Իոն։ Արգինինի բարձր հիմնավորումը համապատասխանաբար ԴՆԹ-ի ֆոսֆատային խմբերի հետ իոնային կապ ստեղծելու ունակությունը պայմանավորում է  նուկլեոպրոտեիդների առաջացումը՝ ԴՆԹ-ի քրոմատինի հիստոն կոմպլեքսը և ԴՆթ-ի պրոտամինի սերմնաբջիջների  հետերոխրոմատինը։

## Կենսաբանական հատկություններ
Արգինինը մասամբ օգտագործվում է որպես ամինաթթու։ Մեծահասակների և առողջ մարդկանց մոտ արգինինը արտադրվում է բավարար քանակությամբ։ Միևնույն ժամանակ երեխաների և դեռահասների, տարեց և հիվանդ մարդկանց մոտ արգինինի սինթեզի մակարդակը հաճախ անբավարար է։ Արգինինի բիոսինթեզը կատարվում է ցիտրոլինից արգինինսուկցինատսինտազայի և արգինինսուկցինատլիազայի ազդեցության տակ։ Արգինինը ազոտական փոխանակման գործընթացներում հանդիսանում է հիմնական մետաբոլիտներից մեկը (հիմանկանում կաթնասունների և ձկների  ցիկլի մեջ)։

## Սննդային բաղադրություն
L-Արգինինը գոյություն ունի բազմաթիվ ինչպես կենդանական, այնպես էլ բուսական ծագում ունեցող սննդամթերքներում։ Աղյուսակում ներկայացված են արգինինի քանակի տվյալներն ըստ արգինինի 100 գրամ պարունակության և նշված սպիտակուցի բովանդակությունը։

## Կիրառություն
### Դեղամիջոցներ
Արգինինն առկա է հեպատոպրոտոեկտորների և իմունամոդուլյատորների, կարդոլոգիական դեղամիջոցների, այրվացքների դեղամիջոցների, սպիդով հիվանդների համար նախատեսված դեղամիջոցների, ինչպես նաև հետվիրահատական շրջանի սննդակարգի բաղադրության մեջ։

### Սննդային հավելումներ
Արգինինը լայնորեն գովազդվում է որպես բոդիբիլդերների և ծանրամարտիկների համար նախատեսված սննդային հավելումների բաղադրիչ՝ մկանային սնուցման բարելավման նպատակով։ Արգինինը լայնորեն օգտագործվում է նաև սննդային հավելումների մեջ, որոնք գովազդվում են որպես իմունիտետի ստիմուլ։ Նաև արգինինը խթանում է աճի հորմոնի դուրս մղմանը, որն իր հերթին ազդում է ամբողջ օրգանիզմի երիտասարդացման վրա՝ նվազեցնում ենթամաշկային ճարպի քանակը, մեծացնում է անաբոլիզմը։  Ազոտի օքսիդի դոնոր է, որի կենսաբանական էֆեկների հայտնաբերումը արժանացել է նոբելյան մրցանակի։

## Գրականություն
* 

## Ծանոթագրություններ

Կատեգորիա:Ամինաթթուներ
Քոնոր Մեյսոն

**Քոնոր Ռայան Մեյսոն** (, ), անգլիացի երգիչ և երգահան։ Կիթառահար Ջո Լենգրիջ Բրաունի, ստեղնահար և կիթառահար Դոմինիկ Կրեյքի, բաս կիթառահար Ֆիլիպ Բլեյքի և թմբկահար Ջեյմս Փրայսի հետ միասին հիմնել է բրիտանական Nothing But Thieves ալտերնատիվ ռոք խումբը։ Թողարկել է խմբի հետ իրենց «Nothing But Thieves» դեբյուտային ստուդիական ալբոմը 2015 թվականի հոկտեմբերին RCA Records լեյբլում։

## Կենսագրություն և անձնական կյանք
Քոնոր Մեյսոնը ծնվել է Ռայլեյգ քաղաքում։ Նա հաճախում էր տեղի միջնակարգ դպրոցը, որտեղ երգում էր նվագախմբում։ Նա սկսել է վոկալի դասեր հաճախել, որտեղ սովորել է ճիշտ կառավարել ձայնը և աշխատել է շնչառության վրա։ BIMM-ի համար հարցազրույցի ժամանակ Քոնորը պատմել է, որ նրա հայրը նույնպես երգիչ էր։

Մեյսոնը կիսվել է ընկերուհու հետ նկարներով իր ինստագրամյան կայքէջում։

## Կարիերա

Nothing But Thieves խումբը 2014 թվականի նոյեմբերին աջակցել է Twenty One Pilots-ին London's Electric Brixton-ում։ 2015 թվականի հուլիսին նրանք աջակցել են նաև Muse խմբին Rock In Roma շոուի ժամանակ, ելույթ ունենալով 30,000 մարդկանց արջև։

2015 թվականին նրանց դեբյուտային Nothing but Thieves ալբոմը 7-րդ հորիզոնական է գրավել Մեծ Բրիտանիայում։ ԱՄՆ-ում այն թողարկվել է 2016 թվականի փետրվարին։

Նրանց Trip Switch սինգլը կատարվել է Ռեգբիի աշխարհի առաջնության ժամանակ։ Նրանց երաժշտությունը նաև օգտագործվել է FIFA 16 և Madden 2016 խաղերում։

## Ծանոթագրություններ

## Արտաքին հղումներ
* 
* Nothing But Thieves խմբի պաշտոնական կայք

Կատեգորիա:Ալտերնատիվ ռոք
Կատեգորիա:Անգլիացի երաժիշտներ
Կատեգորիա:Անգլիացի երգիչ-երգահաններ
Կատեգորիա:Անգլիացի երգիչներ
Կատեգորիա:Անգլիացի ռոք երաժիշտներ
Կատեգորիա:Բրիտանացի երգիչներ
Կատեգորիա:Բրիտանացի ռոք երաժիշտներ
Կատեգորիա:Ռոք երաժիշտներ
Պարկեր (ապրանքանիշ)

**Parker**, գրիչների ապրանքանիշ և դրանց  արտադրությամբ զբաղվող ընկերություն։

## Պատմություն
Parker ընկերությունը  հիմնադրել  է Ջորջ Սեֆորդ Պարկերը՝ Վիսկոնսին նահանգի Ջեյնսվիլ քաղաքում։ «Parker Pen Company»-ի գրանցման պաշտոնական ամսաթիվը համարվում է 1892 թվականի մարտի  8-ը, չնայած դրանից չորս տարի առաջ Ջորջ Պարկերը  զբաղվել է  փետուրե գրիչների արտադրությամբ և նույնիսկ հասցրել է 1889 թվականին արտոնագրել սեփական արտադրության նմուշօրինակը։ Մինչև 1889 թվականը Ջորջ Պարկերը «John Holland Gold Pen Company» ընկերությունում աշխատել է առևտրի գործակալ։ 1941 թվականին թողարկվել է  «Parker 51» գրիչը։  «Parker 51» գրիչով, որը պատկանել է  Ամերիկայի Միացյալ Նահանգների 34-րդ նախագահ Դուայթ Էյզենհաուերին, ստորագրվել է 1945 թվականին Գերմանիայի անվերապահ կապիտուլյացիայի պայմանագիրը, իսկ «Parker Duofold» գրիչով ամերիկացի ռազմական գործիչ Դուգլաս Մակարթուրը ստորագրել է Ճապոնիայի կապիտուլացիայի պայմանագիրը։

## Ծանոթագրություններ

## Արտաքին հղումներ
* Parker Pen Company  — Պաշտոնական կայք «Parker Pen Company»

Կատեգորիա:Ամերիկյան ընկերություններ
Կատեգորիա:Գրենական պիտույքներ
Կատեգորիա:Գրիչներ
Կատեգորիա:Ընկերություններ այբբենական կարգով
Տատի Գաբրիելլա

**Տատիանա Գաբրիելլա Հոբսոն** (, , առավել հայտնի է որպես **Տատի Գաբրիելլա**), ամերիկացի դերասանուհի։ Առավել հայտնի է դարձել The CW հեռուստաալիքի հեռարձակած 100 հեռուստասերիալում կատարած Գայայի և Նեթֆլիքսի «Սաբրինայի սարսափազդու արկածները» հեռուստասերիալում կատարած Պրուդենս Բլեքվուդի դերերով։

## Վաղ կյանք և կրթություն
Ծնվել է 1996 թվականի հունվարի 25-ին Սան Ֆրանցիսկոյում և նրան մեծացրել է կորեա-ամերիկացի մայրը։

Երեք տարեկան հասակում զբաղվել է մոդելությամբ և հինգ տարեկան հասակում դարձել է Macy's և Nordstrom նորաձևության խանութները ներկայացնող մոդելներից։

Միջին դպրոցում ընդունվել է Օքլենդի արվեստի դպրոցի թատերական բաժինը։ Այնտեղ սովորելու ընթացքում ելույթ է ունեցել և ղեկավարել է մի շարք ներկայացումներ, իսկ հետո ստացել է մի շարք մրցանակներ տարբեր թատերական ներկայացումների համար, ներառյալ Էդինբուրգի եզրային փառատոնի մրցանակը։ Ավագ դպրոցից հետո տեղափոխվել է Ատլանտա և սովորել Սփելման Քոլեջում, որտեղ հիմնականում ուսումնասիրել է դրամա և ֆրանսերեն։

## Կարիերա
Որպես Տատիանա Հոբսոն, առաջին անգամ՝ 2014 թվականին «Թրի մոտ կանգնած» ֆիլմում կատարել է Քիթնիգի դերը։ 2015 թվականին տեղափոխվել է Լոս Անջելես։ 2015 թվականին նկարահանվել է կարճամետրաժ «Ցնցոտիավորը» ֆիլմում, իսկ 2016 թվականին «Պարզապես Ջեննա» ֆիլմում կատարել է Մոնիկայի դերը։

Որպես Տատի Գաբրիելլա նա հանդես է եկել 2016 թվականին Disney Channel-ի «Քեյ. Սի. Հետախույզ» հեռուստասերիալում կատարած Ուեքի Ջեքիի դերով։ Հետո նույն տարում, Գաբրիելլան նկարահանվել է Nickelodeon-ի Որոտի մարդիկ հեռուստասերիալում՝ կատարելով Հաքսոուի դերը։

2017 թվականին Գաբրիելլան կատարել է իր առաջին պարբերական դերը՝ Գայա The CW հեռուստաալիքի 100 հեռուստասերիալում։ Նույն տարում նկարահանվել է Hulu հեռուստաալիքի «Տարածություն 404» հեռուստասերիալում՝ կատարելով Ամանդայի քրոջ դերը։ 2017 թվականին հնչյունավորել է Էդդիին Էմոջի ֆիլմում, հետո կատարել է Բիրդիի դերը Hulu-ի «Տարօրինակ» հեռուստասերիալում, իսկ ավելի ուշ հնչյունավորում է կատարել TBS հեռուստաալիքի «Տարանտուլա» սերիալում։

2018 թվականի մարտին կատարել է Պրուդենս Բլեքվուդի պարբերական դերը Նեթֆլիքսի «Սաբրինայի սարսափազդու արկածները» հեռուստասերիալում։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Շեկելի նշան

**Շեկելի խորհրդանիշ** կամ **շեկելի նշան**, տպագրական խորհրդանիշ, որն ընդգրկված է Յունիկոդի ստանդարտի «Արժույթի նշան» (անգլ․՝ *Currency Symbols*) խմբում և կոչվում է «Նոր շեկելի խորհրդանիշ» (անգլ․՝ *New sheqel sign*)․ կոդը՝ U + 20AA։ Դրա հիմնական նպատակը նոր շեկելի՝ Իսրայելի ազգային արժույթի ներկայացումն է։

1980 թվականից մինչ 1985 թվականը որպես շեկելի խորհրդանիշ օգտագործվել է ոճազարդված ש (շին) տառը։

Այս գործառույթներն իրականացնող բնութագրական նիշերը. հին շեկելի համար՝ ש, նոր շեկելի համար՝ ₪ • ש"ח • ש • NIS։ Բացի այդ, դրանց հակիրճ ներկայացման համար օգտագործվում են ISO 4217 ստանդարտի կոդեր՝ համապատասխանաբար, ILR և ILS (376)։

## Գրություն և կիրառություն
**₪** նշանը իրենից ներկայացնում է եբրայերենի այբուբենի երկու տառերի միացագիր՝ **ש** (շին) և **ח** (խեթ), որոնցով սկսվում է Իսրայելի ազգային արժույթի լրիվ անվանումը։ Այս տառերի ևս մեկ համակցություն է **ש"ח** կրճատումը (արտասանվում է «շախ»)։ Միաժամանակ այս նշաններով Իսրայելում օգտագործվում է անգլերեն 
**NIS** հապավումը (), որը նշանակում է նորիսրայելական շեկել։

thumb|left|115px|Շեկելի նշանը
1980 թվականին ներդրված և նոր շեկելին նախորդող արժույթի՝ շեկելի (ներդրվել է 1985 թվականին) խորհրդանիշն է 20px, այսինքն՝ ոճազարդված ש տառը (շին)։

Եբրայերեն տեքստում շեկելի նշանը տեղադրվում է թվի ձախ մասում (օրինակ՝ ₪12,000), ինչպես և դոլարի նշանը ($)։ Նշանը կա՛մ թվից չի բաժանվում բացատով, կա՛մ առանձնացված է նեղ բացատով։

;Իսրայել պետության «շեկել» անվանումով դրամական միավորների ցանկ

## Ծանոթագրություններ

## Արտաքին հղումներ
* Pinterest: Shekel Sign

Կատեգորիա:Տարադրամների խորհրդանիշեր
Դժբախտության ցուցիչ

**Դժբախտության ցուցիչ** (), մակրոտնտեսագիտական ինդիկատոր, որը ստեղծվել է ամերիկացի տնտեսագետ Արթուր Օուկենի կողմից և ստացվել է ինֆլյացիայի մակարդակի և գործազրկության աստիճանի գումարի արդյունքում։

## Պատմություն
1980 թվականին ամերիկացի տնտեսագետ և Լինդոն Ջոնսի խորհրդական Արթուր Օուկենը ստեղծում է նոր մակրոտնտեսագիտական մեծություն ինֆլյացիայի մակարդակի և գործազրկության աստիճանի գումարի արդյունքում։ Օուկենը անվանում է նորամուծությունը «անհարմարության ցուցիչ» (), սակայն ավելի ուշ այդ մեծությունը անվանափոխվում է՝ «դժբախտության ցուցիչ»։ Սկզբնականապես ցուցիչը օգտագործվում էր ԱՄՆ-ում երկրի նախագահների տնտեսագիտական քաղաքականությունը գնահատականի արժանացնելու համար։ Այդ շրջանում չափվում էր մեկ նախագահական ժամկետի ընթացքում «դժբախտության» մակարդակի բարձրացումը կամ էլ իջեցումը (տես ներոնշյալ պատմական տվյալներ պարունակող աղյուսակը)։

1999 թվականին Հարվարդի համալսարանի տնտեսագեր Ռոբերտ Բարրոն առաջարկում է դժբախտության ցուցչի իր տարբերակը, որը անվանում է «Բարրոյի դժբախտության ցուցիչ» ()։ Բարրոյի ցուցիչը իր մեջ է ներառում ինֆլյացիան և գործազրկությունը, ինչպես նաև դրանց թվին է գումարում նաև 30 տարեկան պետական փոխառությունը և ՀՆԱ-յի խզումը։

Մի քանի տարի անց Ջոնս Հոպկինսի համալսարանի տնտեսագետ Սթիվեն Հենկեն փոփոխության է ենթարկում Բարրոյի ցուցիչը, ընդհանուր գումարից հանելով մի հոգուն հասնող ՀՆԱ-յի նախորդ տարվա հետ ներկայիս տվյալների համեմատական արժեքը և սկսում է օգտագործել այդ մեծությունը միջազգային ցուցիչների համեմատությամբ։ 2013 թվականին Հենկեն կազմում է 89 երկրների համար նախատեսված «դժբախտության ցուցչի» աղյուսակը։
thumb|none|600px|«Դժբախտության ցուցչի» միջազգային աղյուսակը 2013 թվականի դեկտեմբերի 31-ի տվյալներով՝ կազմված Սթիվեն Հենկեի կողմից:
2015 թվականին ֆինանսական ինֆորմգործակալություն Bloomberg-ը հրապարակում է ամենաբարձր «դժբախտության ցուցիչ» ունեցող երկրների ցանկը (նրա ավանդական տարբերակով, առաջարկված Օուկենի կողմից), որը գլխավորում է Վենեսուելան 80%-ը գերազանցող ցուցանշով, այն դեպքում երբ ցանկի վերջում գտնվում էր Ինդոնեզիան, ում դեպքում այդ մեծությունը կազմում էր 10%-ից չնչին ավելին։ «Ամենաերջանիկ երկրների» վարկանիշային աղյուսակը գլխավորում էր Թայլանդը, որի «դժբախտության ցուցիչը» կազմում էր 2%-ից ոչ ավելին։ Ցանկում վերջինը ընթացող Գերմանիայի մոտ այդ արդյունքը գերազանցում էր 6,5 %-ը։ Բոլոր արդյունքները ներկայացված են ներքևում․

## Քննադատություն
2001 թվականին Եվրոպայում և ԱՄՆ-ում անցկացված հարցումները ցույց են տալիս, որ գործազուրկներին ավելի ուժեղ ոգևորում է դժբախտությունը քան ինֆլյացիան։ Սա ցույց է տալիս, որ հասարակ դժբախտության ցուցիչը անհավասարակշռության մեջ է դնում դժբախտության բնութագրիչները գործազրկության աստիճանի հետ։

## Գրականություն
* 

## Ծանոթագրություններ

## Արտաքին հղումներ
* Ներկայիս և պատմական դժբախտության ցուցիչ
* Դժբախտության ցուցիչ ըստ նախագահների
* Դժբախտության ցուցչի տարեկան արդյունքներ
* Cato Publication-ի մեկնաբանությունները
* Դժբախտության ցուցչի և սպառողի զգայունության հարաբերակցություն 

Կատեգորիա:Գործազրկություն
Կատեգորիա:Ինֆլյացիա
Կատեգորիա:Տնտեսական ցուցիչներ
Կատեգորիա:Քաղաքական գիտությունների տեսություն
Սոմ տամ

**Սոմ տամ,** ավանդական, կանաչ պապայայից պատրաստվող թաիլանդական կծու աղցան։

## Պատմություն
Պապայան առաջին անգամ հանդիպել է Թաիլանդի մոտ գտնվող Սիամ թագավորությունում՝ Մալակա շրջանով Կոլումբոսյան փոխանակումից հետո։ Պատմաբան Սուջիտա Վոնգտայի խոսքերով՝ սոմ տամի պատրաստման հիմնական բաղադրիչը պապայայան է. հավանական է, որ այն ծագել է նորաբնակ չին-լաոսական էթնիկական միության, Չաո-Պրայա դաշտավայարի բնակիչներից։ Սիամ թագավորության վաղ շրջանում ( XVIII դարի վերջից մինչև XIX դարի սկիզբ) այն հայտնի է դարձել որպես սոմ տամ։ Պապայայով զարդարված նոր ուտեստը հյուսիս-արևելյան երկաթուղու կառուցումից հետո տարածվել է ներկայիս հյուսիս-արևելյան Թաիլանդում (Իսան)։ XIX-XX դարերում՝ 1957 թվականի Միտարապապ ճանապարհի բացումից հետո (նրանով շրջան էին բերվում պապայայի նոր տեսակներ), այն դարձել է շատ հայտնի ուտեստ։ Դրանից հետո ուտեստը տարածվել է Իսան և Լաոս շրջաններում։ Կենտրոնական Թաիլանդից համը տարածվել է Իսանում և Լաոսում, որտեղ առաջին անգամ աղցանը համեմել են չիլի պղպեղով։ Մինչ այդ կծու համեմունքները չեն եղել Լաոսի և Իսանի խոհանոցի առանձնահատկություններից։

Ըստ CNN Go-ի տվյալների՝ 2011 թվականին աղցանը աշխարհի 50 ամենահամեղ ուտեստների ցանկում զբաղեցրել է 46-րդ տեղը։

## Պատրաստման եղանակ
Կանաչ պապայան ձեռքով կտրատում են։ Բոլոր բաղադրիչները լցնում են կավե կամ քարե հավանգի մեջ, որպեսզի քամեն հյութը։ Աղցանը ուտում են մածուցիկ բրինձով և լոլիկով։ Երբեմն ավելացնում են *Parathelphusinae* ընտանիքին պատկանող գետի խեցգետին և թթված ձկներից պատրաստված սոուսներ. վերջինս կարող է վտանգավոր լինել կյանքի համար, քանի որ պարունակում են միկրոօրգանիզմներ, որոնք հարուցում են բարդ հիվանդություններ (աղիքային ցուպիկ, ոսկեգույն ստաֆիլիկոկ)։ Քանի որ խեցգետինները հում են, Թաիլանդի և Լաոսի կառավարությունը պարբերաբար նախազգուշացնում է հեպատիտի ռիսկի մասին։

Ուտեստի պատրաստման և բաղադրության տարբերակներ հանդիպում են ոչ միայն Թաիլանդում, այլև Կամբոջայում, Վիետնամում։ Ըստ վարկածի՝ կանաչ պապայայով պատրաստվող աղցանը ծագել է Լաոսում։ Արևմուտքում այն ավելի հայտնի է իր թայվանական անվանումով։ Կանաչ պապայայով ոչ կծու տարբերակը օգտագործվում է Լաոսում, Վիետնամում և Թաիլանդում. այն մի քիչ քաղցր է, հաճախ ավելացնում են մանրեցված գենտնըկույզ, ավելի հաճախ՝ ձկնային սոուս կամ խեցգետնին։

## Պատկերասրահ

Պատկեր:Som tam thai.JPG
Պատկեր:Som tam pu.jpg
Պատկեր:Tam phonla mai ruam.jpg
Պատկեր:Somtam huapli832.jpg
Պատկեր:Tam mu yo.jpg
Պատկեր:Tam mamuang pla haeng thot.jpg
Պատկեր:Tam maphrao on sen mi krop 02.jpg
Պատկեր:Som tam khao niao kai yang.jpg
Պատկեր:Somtam kaiyang khaoniaow.jpg


## Ծանոթագրություններ

## Գրականություն
* Cummings, Joe. (2000). *World Food: Thailand*. UK։ Lonely Planet Publishers. pp.&nbsp;157–8. 
* Williams, China ‘’et al.’’. (). ‘’Southeast Asia on a Shoestring: Big Trips on Small Budgets.’’ Lonely Planet. p.&nbsp;31. 
* Brissenden, Rosemary. (2007). *Southeast Asian food: Classic and Modern Dishes from Indonesia, Malaysia, ..* Tuttle Publishing. pp.&nbsp;434–439. 
* McDermoot, Nancie. (1992). *Real Thai: The Best of Thailand’s Regional Cooking.* Chronicle Books. pp.&nbsp;121–146. 
*
*
*

Կատեգորիա:Ազգային ուտեստներ
Կատեգորիա:Աղցաններ
Կատեգորիա:Մրգերով ուտեստներ
Զունի (հրթիռ)

**Զունի,** ամերիկական «օդ-մակերևույթ» հրթիռային զենքի ավիացիոն համալիրի մաս կազմող, չկառավարվող ավիացիոն հրթիռ։

Այն ստեղծվել է 1950–ական թվականներին՝ Դուգլաս և Սպերրի ընկերությունների կողմից՝ Չայնա–Լեյկ զինվորական փորձարարական կայանի աշխատակիցների հետ համատեղ։ 1957 թվականին մտել է ԱՄՆ–ի ռազմաօդային և ռազմածովային ուժերի սպառազինության մեջ։ Այս հրթիռներով սպառազինում էին F-89, F-4տախտակամածի կործանիչները, ինչպես նաև գրոհիչ ինքնաթիռների բոլոր տեսակները։ Սովորաբար նախանշում էին փոքր չափերի ցամաքային և օդային տեսակներ (տանկեր, փոքր նավեր, art. մարտկոցներ)։ Կումուլյատիվ-բեկորային արկի հաստությունը մինչև 500 մմ է։

Կրակոցի առավելագույն հեռավորությունը 8 կմ է։ Հրթիռի կայունությունը թռիչքի ժամանակ ապահովվում է պտույտովերով։ Հրթիռների օգտագործման համար առաջարկվում է LAU-10 արձակման մեխանիզմ, ունի չորս խողովակաձև ուղղացույց, որտեղ տեղադրվում են հրթիռները։

Լայնորեն օգտագործվել է Վիետնամական պատերազմի ընթացքում։

Ներկայումս հրթիռի մոդիֆիկացված տարբերակն օգտագործվում է սպառազինության մեջ։

## Միջադեպեր
1967 թվականի հուլիսի 29–ին տեղական ժամանակով մոտ 10:50–ին, պայմանավորված հրթիռների ինքնաարձակմամբ, հրդեհ է բռնկվում Տոնկի ծոցում՝ «ֆորրեսթոլ» ավիակիր նավի վրա։

Ըստ պաշտոնական տվյալների, հրդեհը սկսվել է պատահական, չղեկավարվող ավիացիոն «Զունի» հրթիռի ինքնաարձակումից հետո։ Ինքնաթիռը պատրաստվում էր Վիետնամի պատերազմի ժամանակ ԱՄՆ-ի կազմի մեջ մտնող Վիետնամի տարածքին հարված հասցնել (1965-1973 թթ.):
մինի|311x311փքս|Զունի հրթիռ
Միջադեպի հետևանքով մահացել է 134 մարդ և վիրավորվել՝ 161–ը։ Վնասի չափը հասնում էր 75 մլն դոլլարի (այժմյան արժեք՝ 509 մլն դոլլար)՝ չհաշված այրված ինքնաթիռների արժեքները։

## Տեխնիկական բնութագիր
* արկի տրամաչափ**-**127 մմ
* արկի երկարություն- 2790 մմ
* արկի զանգված**-** 46,3-61,6 կգ կախված մարտական մասից և շարժիչի տեսակից (25,6/31,0/36,0 կգ)
* մարտական մասի զանգված- 20,7-25,6 կգ կախված նշանառությունից
* մարտական մասի տեսակ**-** բեկորա-ֆուգասային, ֆուգասային, զրահապատ, լուսարձակող, ծխատար, երկբևեռ անդրադարձիչներ, գործնական
* ամենամեծ արկի արագություն**-** 725 մ/վ
* հրաձգության հեռավորություն**-** 8000-9000 մ ուղորդվող սարքավորման արձակման քանակ**-** 1—4

## Ծանոթագրություններ

## Գրականություն
* NOTS Converts Ideas Into Missiles. // *Aviation Week*, June 3, 1957, v. 66, no. 22, p.&nbsp;148–153.

## Արտաքին հղումներ
* Неуправляемая авиационная ракета «Зуни»

Կատեգորիա:Զենք այբբենական կարգով
Կատեգորիա:Հակատանկային ականանետներ
Կատեգորիա:Հրթիռային զենք